Albert Uderzo

Albert Uderzo, nascet quam Alberto Aleandro Uderzo, esset un famosi dessinator, illustrator e autor de comics de Francia. Il nascet quam 25-im de april 1927 in Fismes e morit ye li 24-de marte 2020 in Neuilly-sur-Seine. Albert Uderzo esset li dessinator, illustrator e co-autor de René Goscinny por li famosi comic-serie Asterix.

Albert Uderzo esset li filio de italian inmigrantes, qui recivet li civitá de Francia in li annu 1934. Il comensat ja laborar quam dessinator in li annu 1941 in li etá de 14 annus. Pos li fine del Duesim Guerre Mundal Albert Uderzo comensat laborar quam dessinator por un jurnal de comic e quam dessinator por dessinat filmes.

In li annu 1952 Albert Uderzo incontrat li autor René Goscinny e ili comensat colaborar. Albert Uderzo dessinat por li racontas de René Goscinny. Ili productet li comic-series Pitt Pistol, Luc Junior, Benjamin & Benjamine e Oumpah-Pah. In li annu 1959 ili publicat li unesim album del serie Asterix, quel devenit un grand successe. In li annu 1977 René Goscinny morit e Albert Uderzo continuat li serie quam autor e dessinator.

Desde li annu 1953 Albert Uderzo esset maritat con Ada Milani e li cuple havet li filia Sylvie Uderzo, qui nascet in li annu 1956.

Ovres
Albert Uderzo ganiat pluri premies pro su ovre.

 1948–1958: Belloy
 1952–1956: Pitt Pistol
 1953–1954: Marco Polo
 1954: Oncle Paul
 1954–1955: Bill Blanchart
 1954–1957: Luc Junior
 1955: Les Grands noms de l’Histoire de France
 1955–1956: Tom et Nelly
 1956–1959: Benjamin & Benjamine
 1958–1962: Oumpah-Pah
 1959–1966: Tanguy e Laverdure
 1959–2009: Asterix

Categorie: Dessinatores
Categorie:Comic